एचएएस ऑफिसर हाउसिंग सोसाइटी घपला कोर्ट पहुंचा
पूर्व सचिव पर धोखाधड़ी का आरोप
जयसेन चौहान ने बताया कि मेरे साथ सोसाइटी के पूर्व सचिव राजेश शर्मा ने धोखाधड़ी की है। जब कोई प्लॉट लेने को तैयार नहीं था। तब मेरे से दो प्लॉट के पैसे लिए गए। बाद में एक भी नहीं दिया गया। मैं जब कंज्यूमर फोरम में गया तो मुझे जो प्लॉट दिया गया था, उसे मेरी फर्जी एसपीए के जरिए बदल दिया गया।
इंतकाल भी कर दिया खत्म
जयसेनचौहान ने बताया कि प्लॉट का इंतकाल गलत होने का पता जब तहसीलदार रेवन्यू को लगा तो उन्होंने एचएएस ऑफिसर्स हाउसिंग सोसाइटी के पूर्व सचिव राजेश शर्मा से जयसेन चौहान द्वारा दी स्पेशल पावर ऑफ अटॉर्नी मांगी। स्पेशल पावर ऑफ अटॉर्नी जमा नहीं करने पर जो इंतकाल राजस्व विभाग ने किया था। उसे खत्म कर दिया।
पार्टीशन डीड के लिए दी फर्जी पावर ऑफ अटॉर्नी
जयसेनचौहान ने बताया कि 2005 में शिखर एचएएस ऑफिसर्स को-ऑपरेटिव सोसाइटी रजिस्टर्ड हुई। इसमें उन्होंने दो प्लॉट बुक कराए। एक प्लॉट के लिए 1 लाख और दूसरे के लिए 1.25 लाख की चेक से पैमेंट दी। पहले सोसाइटी में उन्हें एक भी प्लॉट नहीं दिया। जब वे कंज्यूमर फोरम में गए तो एक प्लॉट दे दिया। सोसाइटी के पदाधिकारियों ने बाद में टीसीपी से अप्रूव्ड प्लॉट को बदल दिया। इसके लिए जो पार्टीशन डीड राजस्व विभाग को दी गई, उसमें फर्जी स्पेशल पावर ऑफ अटॉर्नी बताई गई। सचिव राजेश शर्मा ने म्यूटेशन शीट पर हस्ताक्षर किए। इसके बाद जो प्लॉट जयसेन चौहान को दिया उसे हाइटेंशन लाइन के नीचे खिसका दिया। टीसीपी में उसका जो प्लॉट और नक्शा अप्रूव्ड हुआ था, उसमें बिजली की हाइटेंशन लाइन काफी दूर थी।
प्रकाश पालीवाल | शिमला
ब्यौलियाके एचएएस ऑफिसर हाउसिंग सोसाइटी में हुए घपले का मामला कोर्ट पहुंच गया है। रिटायर्ड एचएएस जयसेन चौहान ने सोसाइटी के सचिव और आईएएस अधिकारी राजेश शर्मा सहित तीन लोगों के खिलाफ क्रिमिनल पिटिशन दायर कर रखी थी। कोर्ट ने आईएएस अफसर राजेश शर्मा, एचएएस अफसर सुमित किमटा, राकेश नेगी और जयदीप नेगी को नोटिस जारी कर दिया है। अदालत ने सभी को 8 मार्च को अदालत में पेश होने के आदेश दिए हैं।
कोर्ट ने प्रथम दृष्टया में याचिकाकर्ता के आरोप सही पाए हैं। इसलिए कोर्ट खुद ही मामले की सुनवाई करेगा। जयसेन चौहान ने पहले खुद साथ हुई धोखाधड़ी की शिकायत एसपी शिमला को की थी। मामले की जांच ढली थाने को दे दी। ढली थाने ने मामला छोटा शिमला पुलिस का एरिया बताते हुए इसे कसुम्पटी पुलिस चौकी भेजा। हाई प्रोफाइल मामला होने के कारण कसुम्पटी पुलिस ने जयसेन चौहान को समझौता करने के लिए दबाव डाला। केस दर्ज नहीं होने पर वे अदालत चले गए।
आईएएस, एचएएस सहित चार कोे नोटिस
kas_Deva bho_Deva hin_Deva awa_Deva hin_Deva bho_Deva hin_Deva bho_Deva hin_Deva hin_Deva bho_Deva